text: [{"text_idx": "#000005", "text": "Dhaabbatichi itti dabaluudhaanis, mootummaan Taanziiniyaa ragaa barbaachisaa tahe dhoorkachuu isaatiin, yeroo ammaa tamsa\u2019ini dhibee iboolaa biyyattii keessatti sadarkaa maal irra akka jiru hin beekamu jedhe."}, {"text_idx": "#000006", "text": "Mootummaan Taanzaaniyaa hanga ammaatti himannaa WHO kanaaf deebisaa kan hin kennin yoo tahu, Gamtaan Biyyoota Naannawa Baha Afrikaa garuu, dhibeen Iboola naannicha keessatti hin mul\u2019anne jechuun, September 14, 2019 dhaabbatichaaf kan gabaase tahuun beekamee jira."}, {"text_idx": "#000007", "text": "Haata\u2019u malee WHO\u2019n gabaasa kana shakkii guddaan kan ilaalu tahuu ibse. Kunis dubartiin dhibee iboolaatiin qabamtee turte takka September 8,2019 magaalaa Daarussalaam keessatti du\u2019uu isii, akkasumas namoonni heddu Taanzaaniyaa keessatti dhibee kanaan kan qabaman tahuu ragaan jiraachuu ibse."}]